Carolus Iacobus Weber
Carolus Iacobus Weber, vulgo Karl Jakob Weber (natus in oppido Arta pagi Suitiae die 12 Augusti 1712; mortuus anno 1764) fuit ingeniarius militaris Helvetus. In primis excavationibus urbium Romanarum a Vesuvio deletarum, iuxta antiquarium regalem Roccum Ioachim de Alcubierre(en), qui praecipue opera artis pro museis quaerebat, Weber delineationem oecorum(en) domorumque describere temptavit. Herculanei villam Papyrorum et theatrum Pompeiisque Praedia Iuliae Felicis curiose depinxit. Delineatio villae Papyrorum Weberiana adhibita est in constructione villae Getty Angelopolitanae, anno 1974 confectae.